सरकार ने इन कैदियों को शिक्षा देने के लिए राज्य की सभी आठों सेंट्रल जेल में दो-दो अध्यापकों की नियुक्ति की है। जेल अधिकारियों ने बताया कि अध्यापक हर दिन दो घंटे इन कैदियों को पढ़ाते हैं। वरिष्ठ जेल अधिकारियों ने सफल हुए कैदियों को बधाई दी और उन्हें उच्च शिक्षा ग्रहण करने के लिए प्रोत्साहित किया। एक वरिष्ठ जेल अधिकारी ने कहा, जो कैदी उच्च शिक्षा ग्रहण करना चाहते हैं उन्हें हम अपना अधिकतम सहयोग देते रहेंगे।